pythainlp/thai_wikipedia_clean_20230101 huggingface dataset:
วงศ์ผักตบ หรือ Pontederiaceae เป็นวงศ์ของพืชมีดอก ในระบบ APG II และ APG จัดให้อยู่ในอันดับ Commelinales เป็นวงศ์ขนาดเล็กของพืชน้ำ ตัวอย่างเช่น ผักตบไทย, ผักตบชวา
มี 9 สกุลในวงศ์นี้ ได้แก่
Pontederiaceae
แอสตานา
เกรตเทสต์ฮิตส์ (อัลบั้มเคนนี โรเจอส์)
เกรตเทสต์ฮิตส์  (ซึ่งบางครั้งหมายถึงอัลบั้มเพลงฮิตของเคนนีโรเจอส์) เป็นอัลบั้มรวมเพลงของ เคนนี โรเจอส์ ศิลปินเพลงคันทรีชาวอเมริกัน วางจำหน่ายครั้งแรกในช่วงเดือนกันยายนปีค.ศ. 1980 และอีกครั้งโดย Liberty Records อัลบั้มนี้ถือเป็นอัลบั้มแรกของโรเจอส์ที่วางจำหน่ายหลังจาก United Artists Group รวมกับ Liberty Records
อัลบั้มนี้สามารถขึ้นอันดับ 1 ได้ในทั้งชาร์ตเพลงป๊อปและคันทรีในอเมริกา มีทั้งหมด 3 ซิงเกิ้ล ที่ไม่ได้ถูกรวมอยู่ในอัลบั้มใดของโรเจอส์มาก่อน เพลงแรก Lady (แต่งและโปรดิวซ์โดย Lionel Richie โปรดิวส์เซอร์คู่ใจของโรเจอส์)ซึ่งขึ้นถึงอันดับ 1 ในปีนั้น เพลงที่ 2 Love the World Away (ติดท๊อป 5 เพลงคันทรีและ 20 ในเพลงชาร์ตเพลงป๊อปซึ่งยังเป็นเพลงประกอบหนังดังอย่าง Urban Cowboy อีกด้วย) เพลงสุดท้ายคือ "Long Arm of the Law" (แม้ไม่ค่อยเป็นที่รู้จัก แต่ก็ยังเป็นที่นิยมในหมู่แฟนๆของโรเจอส์)
อัลบั้มนี้ประกอบไปด้วยเพลงฮิตทั้ง 9 เพลงจากโรเจอส์ เป็นเหตุให้เพลงอื่น (ที่ไม่ค่อยดังอย่าง Daytime Friends,Sweet Music Man,Love or Something Like It ไม่ถูกบรรจุอยู่ในอัลบั้ม) แต่นั่นก็ไม่สามารถฉุดความดังพลุแตกของอัลบั้มนี้ได้ ความโด่งดังของอัลบั้มนี้ยิ่งตอกย้ำความโด่งดังของโรเจอส์ในฐานะนักร้องระดับโลก อัลบั้มนี้มียอดขายทั่วโลกมากกว่า 24 ล้านชุด ถือเป็นอัลบั้มรวมเพลงที่ขายดีที่สุดตลอดกาลของวงการเพลงคันทรี ก่อนที่จะถูกอัลบั้ม The Hits ของ Garth Brooks ทำลายสถิติลงในปี 1994
ในสหราชอาณาจักรนั้น อัลบั้มนี้วางขายด้วยหน้าปกเดียวกันเพียงแต่เปลี่ยนชื่อเป็น Lady แทน และมีการเปลี่ยนเพลงในอัลบั้ม ซึ่งเพลง Ruby, Don't Take Your Love to Town และ Reuben James ถูกแทนที่ด้วย Goodbye Marie และ Sail Away แทน
แต่นี่ไม่ใช่แค่อัลบั้มเดียวของโรเจอส์ที่ใช้ชื่อว่า Greatest Hits ในปี 1971 ช่วงที่ยังอยู่กับวง The First Edition ก็มีอัลบั้มชื่อเดียวกันออกมา และตั้งแต่ปี 1980 เป็นต้นไปก็มีอีกหลายอัลบั้มรวมเพลงของโรเจอส์ที่ใช้ชื่อนี้ เช่น บ๊อกเซ็ทในปี 1985 และ คอลเลคชั่นเพลงจากค่าย RCA ในปี 1988 อย่างไรก็ตามอัลบั้มชุดนี้ที่ออกกับค่าย Liberty ก็ถือว่าเป็นการเบิกทางด้วยชื่อนั้นเป็นต้นมา
ในปี 1983 หลังจากที่ โรเจอส์ย้ายไปยัง RCA Records Liberty ก็รีบปล่อย 20 Greatest Hits ซึ่งมีเพลงฮิตรวมมากกว่าเก่าออกวางจำหน่ายทันที แต่ว่าทั้งสองอัลบั้มนี้ก็ยังคงเหลืออยู่ในแคทตาล็อกกว่า2ทศวรรษ รวมถึง Greatest Hits ฉบับรีแพคเกจโดย HBO ที่มาพร้อมกับแผ่นลายพิเศษ และยังมีเพลงที่เคยวางจำหน่ายในอัลบั้มก่อนหน้าที่สหราชอาณาจักร ในปี 1980 ด้วย
จตุรัสบาดิงห์
ตำบลบางพลับ (อำเภอปากเกร็ด)
บางพลับ เป็นตำบลหนึ่งในอำเภอปากเกร็ด จังหวัดนนทบุรี ในอดีตเป็นพื้นที่ปิด ไม่มีทางหลวงสายหลักหรือถนนสายใหญ่เข้าถึง มีเพียงลำคลองและถนนสายเล็ก ๆ ที่ใช้เป็นเส้นทางสัญจรในท้องที่ และมีประชากรอาศัยอยู่เบาบาง ส่วนมากประกอบอาชีพทำนาและทำสวนผลไม้ แต่หลังจากที่มีการก่อสร้างและเปิดใช้ถนนราชพฤกษ์และถนนชัยพฤกษ์เมื่อปี พ.ศ. 2548–2549 ทำให้การคมนาคมติดต่อระหว่างตำบลบางพลับกับท้องที่อื่น ๆ มีความสะดวกขึ้นมาก ความเจริญหลั่งไหลเข้าสู่พื้นที่อย่างรวดเร็วพร้อมกับการย้ายถิ่นเข้ามาของผู้คนจากภายนอก บางส่วนจึงกลายเป็นพื้นที่รองรับการขยายตัวของเศรษฐกิจ และบางส่วนก็เปลี่ยนแปลงเป็นโครงการหมู่บ้านจัดสรร วิถีชีวิตของผู้คนในตำบลบางพลับจึงเปลี่ยนแปลงไปจากชุมชนเกษตรกรรมเป็นชุมชนเมืองตามไปด้วย โดยชุมชนดั้งเดิมคงเหลืออยู่ตามริมแม่น้ำเจ้าพระยาและตามลำคลองสายต่าง ๆ เช่น คลองบางพลับใหญ่ คลองบางพลับน้อย คลองบางภูมิ คลองบางวัด เป็นต้น
ท้องที่ตำบลบางพลับนั้นเดิมมีสภาพเป็นป่าและมีต้นมะพลับขนาดใหญ่อยู่มาก โดยเฉพาะอย่างยิ่งตามลำคลองที่ไหลผ่านกลางพื้นที่นั้นมีต้นมะพลับขึ้นอยู่ทั่วไป จึงเรียกคลองนั้นว่า "คลองบางพลับ" ซึ่งมีทั้งคลองบางพลับใหญ่และคลองบางพลับน้อย ส่วนชุมชนที่อยู่ในคลองก็เรียกว่า "บ้านบางพลับ" ต่อมาเมื่อมีการจัดตั้งเป็นตำบลจึงใช้ชื่อคลองและชื่อชุมชนบางพลับเป็นชื่อ ตำบลบางพลับ
เดิมตำบลบางพลับขึ้นอยู่กับอำเภอบางบัวทองเมื่อแรกตั้งอำเภอนี้ขึ้นในแขวงเมืองนนทบุรี โดยในช่วงแรก บางพลับยังคงเป็นท้องที่หนึ่งของตำบลบางบัวทอง (ตำบลอ้อมเกร็ดในปัจจุบัน) ตำบลคลองพระอุดม และตำบลคลองข่อย ดังปรากฏในหนังสือทำเนียบคณะสงฆ์ ร.ศ. 123 (พ.ศ. 2448) ซึ่งกล่าวว่า วัดสาลีโขภิตารามขึ้นกับตำบลบางบัวทอง อำเภอบางบัวทอง
เมื่อปี พ.ศ. 2463 กระทรวงนครบาลได้โอนตำบลบางพลับ (รวมทั้งตำบลอ้อมเกร็ด) จากอำเภอบางบัวทองมาขึ้นกับอำเภอปากเกร็ด เพื่อความเหมาะสมด้านการปกครอง ตำบลบางพลับจึงอยู่ในท้องที่การปกครองของอำเภอปากเกร็ดจนถึงปัจจุบัน
ปัจจุบันองค์กรปกครองส่วนท้องถิ่นที่ดูแลตำบลบางพลับเต็มพื้นที่นั้นมีฐานะเป็น เทศบาลตำบลบางพลับ ได้รับการจัดตั้งจากองค์การบริหารส่วนตำบลบางพลับในวันที่ 6 กันยายน พ.ศ. 2556
ตำบลบางพลับตั้งอยู่ทางทิศตะวันตกของอำเภอปากเกร็ด ห่างจากที่ว่าการอำเภอประมาณ 5 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ตำบลบางพลับมีเขตการปกครองทั้งหมด 5 หมู่บ้าน ได้แก่
เทศบาลตำบลบางพลับ
ตำบลบางพลับ
ตำบลบางพลับ อาจหมายถึง
สวนนกจูร่ง
ไนท์ซาฟารี (ประเทศสิงคโปร์)
ไนท์ซาฟารี (แก้ความกำกวม)
ทะเลสาบฮว่านเกี๋ยม
ยีราฟใต้ หรือ ยีราฟแอฟริกาใต้  เป็นสปีซีส์ของยีราฟ ("Giraffa") ชนิดหนึ่ง
ยีราฟใต้ กระจายพันธุ์อยู่ทางตอนใต้ของทวีปแอฟริกา เช่น บอตสวานา, แอฟริกาใต้, นามิเบีย อันเป็นที่มาของชื่อ
มีลักษณะและพฤติกรรมทั่วไปคล้ายกับยีราฟชนิดอื่น ต่างกันตรงที่ ยีราฟใต้มีลวดลายใหญ่เหมือนแผ่นกระเบื้องสีน้ำตาลส้มหรือสีส้มขนาดใหญ่กว่า และกระจัดกระจายไม่เป็นระเบียบ จนถึงข้อเท้า
Giraffa camelopardalis giraffa
ยีราฟแอริกาใต้
South giraffe
South African giraffe
Southern giraffe
ยีราฟแอฟริกาใต้
ยีราฟรอทส์ไชลด์
ยีราฟรอทส์ไชลด์  เป็นชนิดย่อยของยีราฟ ("G. camelopardalis") ชนิดหนึ่ง
ยีราฟรอทส์ไชลด์ มีลักษณะและพฤติกรรมทั่วไปเหมือนยีราฟชนิดอื่น ๆ ต่างกันตรงที่บริเวณข้อเท้าจนถึงหัวเข่าจะมีสีขาวคล้ายสวมถุงเท้า โดยชื่อสามัญและชื่อวิทยาศาสตร์นั้นตั้งมาจากชื่อของลอร์ด วอลเตอร์ รอทส์ไชลด์ นักสัตววิทยาชาวอังกฤษที่เป็นหนึ่งในผู้บุกเบิกการสำรวจแอฟริกาเมื่อกว่า 100 ปีก่อน ปัจจุบันยีราฟรอทส์ไชลด์ถือเป็นยีราฟชนิดหนึ่งที่หายากที่สุดในโลก โดยเหลืออยู่ไม่เกิน 670 ตัวในโลกเท่านั้น ส่วนใหญ่อาศัยอยู่ในเคนยาและยูกันดา ในอดีตถือเป็นสัตว์เฉพาะถิ่นของเคนยา แต่ใกล้สูญพันธุ์เพราะการล่าจากมนุษย์และสูญเสียถิ่นที่อยู่อาศัย ต่อมาได้มีสวนสัตว์เอกชนได้เพาะขยายพันธุ์จนถึงมีปริมาณมากขึ้นและนำปล่อยสู่ธรรมชาติ
Rothschild's giraffe
ยูอาร์น็อตอะโลน
ยูอาร์น็อตอะโลน  เป็นเพลงของนักร้องชาวอเมริกัน ไมเคิล แจ็กสัน จากอัลบั้ม โดยได้วางจำหน่ายในวันที่ 15 สิงหาคม ค.ศ. 1995 โดยค่ายเพลงอีพิก ประพันธ์โดย โรเบิร์ต เคลลี และมีโปรดิวเซอร์โดย อาร์. เคลลี และไมเคิล แจ็กสัน
เพลงนี้ประสบความสำเร็จอย่างมาก และมีการบันทึกโลกกินเนสส์บุ๊คให้เป็นเพลงแรกในประวัติศาสตร์ในรอบ 37 ปีของ Billboard Hot 100 ที่เปิดตัวอันดับ 1 และยังจัดอยู่ในชาร์ตอันดับ 1 ใน 800 ของ Billboard Hot 100 pop singles chart
ยูอาร์น็อตอโลน
จังหวัดซาสซารี
ดุยส์บูร์ก
มหาวิทยาลัยดุยส์บูร์ก-เอสเซิน
วินเช็นโซที่ 1 กอนซากา
คิม แซรอน
ทางรถไฟสายพระพุทธบาท
ทางรถไฟสายพระพุทธบาท หรือ ทางรถไฟสายท่าเรือ–พระพุทธบาท บ้างเรียก รถไฟกรมพระนรา เป็นทางรถไฟราษฎร์หรือทางรถไฟเอกชนสายหนึ่ง ดำเนินกิจการโดยบริษัท รถรางพระพุทธบาททุน จำกัด และบริษัท รถไฟท่าเรือ จำกัดของพระเจ้าบรมวงศ์เธอ กรมพระนราธิปประพันธ์พงศ์
รถไฟสายนี้เป็นรถไฟหรือรถรางขนาดเล็กเดินรถระหว่างอำเภอท่าเรือ จังหวัดพระนครศรีอยุธยา กับอำเภอพระพุทธบาท จังหวัดสระบุรี เป็นระยะทางราว 20 กิโลเมตร เพื่อเชื่อมต่อการเดินทางสำหรับผู้ไปนมัสการพระพุทธบาท ณ วัดพระพุทธบาทราชวรมหาวิหาร จังหวัดสระบุรี ถือเป็นเส้นทางรถไฟสำหรับท่องเที่ยวเพื่ออำนวยความสะดวกแก่เจ้านาย และมิได้เกิดขึ้นด้วยเหตุผลทางเศรษฐกิจ
ทางรถไฟสายพระพุทธบาทก่อตั้งโดยพระเจ้าบรมวงศ์เธอ กรมพระนราธิปประพันธ์พงศ์ ไม่ปรากฏข้อมูลว่าทางรถไฟสายนี้ก่อสร้างหรือเดินรถเมื่อใด แต่คาดว่าน่าจะเกิดขึ้นช่วง พ.ศ. 2444 เพราะปรากฏการจัดตั้งบริษัท รถรางพระพุทธบาท ทุนจำกัด โดยพระเจ้าบรมวงศ์เธอ กรมพระนราธิปประพันธ์พงศ์พร้อมหุ้นส่วน ได้แก่ พระยาอภิรักษ์ราชอุทยาน เจ้าหมื่นเสมอใจราช พระนรสาตร์สารกรรม หลวงดำรงธรรมสาร หลวงอุดรภัณฑพานิช และจีนหนี รวมเจ็ดคนได้รับพระบรมราชานุญาตจัดตั้งบริษัทและได้รับพระราชทานอำนาจพิเศษ
ในปี พ.ศ. 2445 พระบาทสมเด็จพระจุลจอมเกล้าเจ้าอยู่หัวพร้อมด้วยพระบรมวงศานุวงศ์และข้าราชบริพารเคยเสด็จโดยรถรางพระที่นั่งสายพระพุทธบาท เพื่อไปนมัสการพระพุทธบาทและพระราชทานกฐิน ณ วัดพระพุทธบาทราชวรมหาวิหาร
ทว่าตลอดระยะเวลาดำเนินกิจการ ได้เกิดปัญหาหลายครั้ง เช่น วันที่ 5 ตุลาคม พ.ศ. 2445 มีการออกตั๋วเงินโดยเอาทรัพย์สมบัติของบริษัทเป็นประกัน โดยอ้างว่าต้องการเงินทุนเพื่อขยายกิจการ 6 มกราคม พ.ศ. 2449 บริษัทยื่นบัญชีประจำปีต่อกระทรวงเกษตราธิการล่าช้า หากไม่ส่งอาจถูกถอนอำนาจพิเศษ กระทั่งวันที่ 16 มกราคม พ.ศ. 2449 จึงนำส่งบัญชี และในที่สุด วันที่ 11 กุมภาพันธ์ พ.ศ. 2472 มีประกาศโปรดเกล้าฯ ให้ถอนพระบรมราชานุญาตพิเศษ ด้วยเหตุเพิกเฉย ละเลย ไม่ปฏิบัติให้เป็นไปตามกฎหมายและประกาศพระราชทานพิเศษหลายครั้ง
พ.ศ. 2474 พระเจ้าบรมวงศ์เธอ กรมพระนราธิปประพันธ์พงศ์ทรงมอบหมายให้หม่อมเจ้านิตยากร วรวรรณพระโอรส ทำสัญญาสัมปทานกับกรมรถไฟหลวงเพื่อเดินรถระหว่างท่าเรือ–พระพุทธบาทอีกครั้งในนามบริษัท รถไฟท่าเรือ จำกัด ตั้งแต่วันที่ 12 พฤษภาคม พ.ศ. 2474 ถึง 31 มีนาคม พ.ศ. 2494
อย่างไรก็ตามรถไฟราษฎร์สายนี้ไม่ประสบความสำเร็จด้านรายได้ด้วยเหตุผลหลายประการ เช่น เป็นเส้นทางระยะสั้น, การเดินทางไปพระพุทธบาทจะมีเฉพาะช่วงเทศกาล และการตัดถนนพหลโยธินทำให้การเดินทางสะดวกขึ้น ด้วยเหตุผลทั้งหมดนี้บริษัท รถไฟท่าเรือ จำกัดจึงขายหัวรถจักรแก่บริษัท ส่งเสริมอุตสาหกรรมไทย จำกัดเมื่อวันที่ 16 กรกฎาคม พ.ศ. 2485
การเดินรถ.
รถไฟสายพระพุทธบาทเป็นรถไฟขนาดเล็ก แต่เดิมใช้หัวรถจักรไอน้ำความเร็วเพียง 20 กิโลเมตรต่อชั่วโมง โดยจะมีสถานีสำหรับเติมน้ำและฟืนคือ สถานีท่าเรือ, เขาเลี้ยว และพระพุทธบาท ต่อมาใช้หัวหัวรถจักรดีเซลความเร็ว 30 กิโลเมตรต่อชั่วโมง ตู้โดยสารแบ่งเป็นสองระดับคือชั้นธรรมดา กับชั้นพิเศษที่มีสำหรับเจ้านายหรือบุคคลสำคัญ ภายในประดับตกแต่งสวยงาม มีหน้าต่างกว้างบานใหญ่ติดผ้าม่านอย่างหรู ชายคาติดครุยและตุ้มโดยรอบ เก้าอี้ผ้าผิวมัน และทางเดินปูด้วยพรม รถไฟขาไปจะออกจากสถานีพระพุทธบาทในเวลา 06.00 น. ถึงสถานีท่าเรือเวลา 07.00 น. และขากลับจะออกจากสถานีท่าเรือเวลา 15.00 น. และจอดค้างคืนที่สถานีพระพุทธบาท
รถไฟแต่ละขบวนจะมีพนักงาน 4 คน แบ่งเป็น พนักงานขับรถและช่างไฟ (ผู้เติมน้ำและฟืน) อย่างละคน พนักงานขายตั๋วและตรวจตั๋วอีกสองคน การซื้อขายตัวจะมีเฉพาะสถานีท่าเรือและพระพุทธบาทเท่านั้น หากขึ้นลงระหว่างทางต้องซื้อตั๋วบนรถ ค่าโดยสารคิดเป็นช่วง สถานีละ 5 สตางค์ แต่ช่วง พ.ศ. 2475 มีอัตราค่าโดยสารสถานีละ 25 สตางค์
เส้นทางรถไฟมีระยะทาง 20 กิโลเมตร มีสถานีรายทางทั้งหมด 7 สถานี ได้แก่
ซิวมิน
ลู่ หาน
ลู่ หาน (; เกิด 20 เมษายน ค.ศ. 1990) หรือเป็นที่รู้จักในชื่อ ลู่หาน (Luhan) เป็นนักร้องและนักแสดงชาวจีน เขาเป็นสมาชิกของวงบอยแบนด์เกาหลีใต้-จีน เอ็กโซ และกลุ่มย่อย เอ็กโซ-เอ็ม ก่อนออกจากวงในเดือนตุลาคม ค.ศ. 2014 ในปีเดียวกัน เขาถูกจัดอันดับให้อยู่ในรายชื่อ "ผู้ให้ความบันเทิงยอดนิยม" อันดับที่หกในประเทศจีน โดยไชนาเนชันแนลเรดิโอ ในปี ค.ศ. 2017 ลู่หานอยู่ในรายชื่อ "คนดังที่มีรายได้สูงสุด" ในอันดับสองของ "ฟอบส์" ไชนาเซเลบริตี 100 เป็นรองเพียงฟ่านปิงปิง
คย็องกี
อำแดงเหมือน
อันดับก่อ
อันดับก่อ หรือ Fagales เป็นอันดับของพืชมีดอกที่รวมของพืชที่เป็นที่รู้จักหลายชนิดเช่น เกาลัด วอลนัต และสนทะเล อยู่ในกลุ่มโรสิดของพืชใบเลี้ยงคู่แท้ ในระบบ APG ประกอบด้วยวงศ์ต่อไปนี้:
รถไฟใต้ดินเวียนนา
รถไฟใต้ดินเวียนนา  เป็นระบบรถไฟใต้ดินในกรุงเวียนนา ประกอบด้วย 5 เส้นทาง รวมระยะทาง จำนวน 101 สถานี มีผู้โดยสารมาใช้บริการมากกว่า 1.3 ล้านคนต่อปี
มีโครงข่ายทั้งหมด 5 เส้นทาง (ยู 1 - ยู 4 และยู 6) 101 สถานี รวมสถานีเปลี่ยนเส้นทาง 9 สถานี ระยะทางทั้งสิ้น นอกจากนี้ ยังมีโครงการส่วนต่อขยายที่จะทำให้เสร็จภายใน ค.ศ. 2019 อีกด้วย
โครงการขยายระบบเพิ่มเติม.
การขยายครั้งที่ 4 (2010–2017).
แผนการขยายระบบอูบานครั้งที่ 4 ของเวียนนาเริ่มต้นขึ้นในปี 2001 โดยมีโครงการย่อย 2 โครงการที่ได้รับการยืนยันคือ
การขยายครั้งที่ 5.
ในสัญญาระบบรถไฟปัจจุบัน งานออกแบบสำหรับทศวรรษถัดไปได้รับการยืนยัน โดยมีการพูดคุยเปิดประเด็นเกี่ยวกับการขยายครั้งที่ 5 ของสาย U6 ไปทางทิศเหนือออกจาก ฟลอริสดอร์ฟ เนื่องจากปัญหาการจราจรที่จุดเข้าเมืองจำเป็นที่จะต้องได้รับการแก้ไข โดยอาจตะต้องดูว่าจะขยายไปถึงขอบเมืองหรือออกไปนอกเมืองอีกครั้งหนึ่ง
แม่น้ำเกรตฟิช
แม่น้ำเกรตฟิช  เป็นแม่น้ำที่มีความยาว 644 กม. ไหลผ่านจังหวัดอีสเทิร์นเคปของประเทศแอฟริกาใต้ บริเวณชายฝั่งระหว่างเมืองพอร์ตเอลิซาเบทและปากแม่น้ำ เรียกว่า "Sunshine Coast" แม่น้ำไหลลงสู่มหาสมุทรอินเดีย ใกล้เมืองซีฟีลด์
Great Fish River
รถไฟใต้ดินบากู
รถไฟใต้ดินบากู  เป็นระบบรถไฟใต้ดินที่ให้บริการในเขตกรุงบากู เมืองหลวงของประเทศอาเซอร์ไบจาน เปิดให้บริการเมื่อวันที่ 6 พฤศจิกายน ค.ศ. 1967 ระหว่างอยู่ภายใต้การปกครองของสหภาพโซเวียต ปัจจุบันมีระยะทางรวมทั้งสิ้น จำนวน 27 สถานี เป็นระบบขนส่งมวลชนเพียงหนึ่งเดียวในอาเซอร์ไบจาน
ในปัจจุบันมีโครงการส่วนต่อขยายที่กำลังก่อสร้างอยู่ ในปี ค.ศ. 2011 นาย Taghi Ahmadov ประกาศว่าจะสร้างสถานีรถไฟฟ้าใหม่ 70 สถานีภายในปี ค.ศ. 2040 โดยจะมีส่วนต่อขยายไปเชื่อมต่อกับท่าอากาศยานนานาชาติ Heydar Aliyev สถานีรถไฟฟ้าใหม่ 3 สถานี มีแนวโน้มจะเปิดบริการในปี ค.ศ. 2015
นอกจากนี้ยังมีโครงการรถไฟฟ้าสาย 3 ที่กำลังวางแผนอยู่
ปัจจุบันมี 2 เส้นทาง เนื่องจากภูมิประเทศในบากูที่มีลักษณะไม่ราบเรียบ สถานีแต่ละสถานีจึงอยู่ลึกมาก จึงมักถูกใช้เป็นที่กำบังจากระเบิดปรมาณู โดยมี 13 สถานี เป็นสถานีแบบชานชาลาเสาคู่ และมี 1 สถานี คือ Bakmil เป็นชานชาลาเดี่ยว
มีศูนย์ซ่อมบำรุงเพียงแห่งเดียว ตั้งอยู่ถัดจากสถานี Bakmil และมีชื่อเรียกเดียวกัน ในเดือนมกราคม ค.ศ. 2005 ระบบมีรถไฟฟ้า 228 คัน โดยเป็นแบบ 5 คันต่อขบวน 43 ขบวน ส่วนรถไฟฟ้าที่เหลือนั้น ใช้ในกรณีพิเศษ รถไฟฟ้ารุ่นแรกเป็นรุ่น Ezh3 และรุ่น Em-508 ในขณะที่รถไฟฟ้าส่วนใหญ่ เป็นรุ่น 81-717/714 ซึ่งนำเข้าในปี ค.ศ. 1980s
ปัจจุบันมีการวางแผนจะส่งซื้อรถไฟฟ้าจากโรงงาน Metrovagonmash ในชานกรุงมอสโก เพื่อนำมาใช้งานในสาย 3 ในอนาคต และมีแผนจะติดตั้งระบบปรับอากาศในรถไฟฟ้าอีกด้วย รถไฟฟ้าชุดล่าสุดถูกนำเข้าในปี ค.ศ. 2013
กูร์ปิป
กูร์ปิป  เป็นเมืองในประเทศมอริเชียส ตั้งอยู่ตอนกลางของประเทศ เมืองตั้งอยู่บนที่ราบสูง เรียกว่า "ที่ราบตอนกลาง" (Central Plateau) จากข้อมูลประชากรในปี ค.ศ. 2011 เมืองมีประชากร 77,471 คน
กูนีโอ
กูนีโอ  เป็นเมืองและเทศบาลในแคว้นปีเยมอนเต ทางตอนเหนือของประเทศอิตาลี เป็นเมืองหลวงของจังหวัดกูนีโอ เป็นเมืองที่มีพื้นที่ใหญ่เป็นอันดับ 3 ในจังหวัด เมืองก่อตั้งในปี ค.ศ. 1198 โดยประชาชนท้องถิ่น
คุณครูเย็นชากับนักเรียนสุดซ่า
คุณครูเย็นชากับนักเรียนสุดซ่า  เป็นละครโทรทัศน์สัญชาติกาหลีใต้ นำแสดงโดย โค ฮย็อน-จ็อง สร้างจากละครญี่ปุ่นในชื่อเดียวกันออกอากาศทางช่องเอ็นทีวี ในปี ค.ศ. 2005 โดยมีเรื่องราวเกี่ยวกับคุณครูที่มีความเข้มงวดในอุดมคติและการสอนที่ไม่เหมือนใครในชั้นประถมปีที่ 6/3 ตลอดในปีการศึกษาของ ป.6/3 ของโรงเรียนประถมชานดึล ออกอากาศทุกวันพุธและวันพฤหัสบดีเวลา 21:55 ทางช่องเอ็มบีซี ตั้งแต่วันที่ 12 มิถุนายน จนถึง 1 สิงหาคม ค.ศ. 2013 จำนวน 16 ตอน
มา ยอจิน (โก ฮยอนจอง) เป็นครูประจำชั้นป.6 จอมเฮี้ยบของโรงเรียนประถมชานดึล โซล เด็กนักเรียนทั้ง 24 คนต้องเผชิญกับครูคนใหม่ที่เล่าลือกันว่าคือแม่มดและเป็นครูผู้สร้างกฏระเบียบที่ไม่เหมือนใครจนทำให้นักเรียนป.6/3 ถึงกับขวัญหนีดีฝ่อ และพวกเขาต้องเผชิญกับครูมา ยอจิน ไปจนจบชั้นสุดท้ายของโรงเรียน
กลุ่มนักเรียนในชั้นป.6/3.
ครูมา ยอจิน ได้จัดกลุ่มทั้งสิ้น 6 กลุ่ม ยกเว้นคิม โดจิน(มาเทอม 2)
คัมเบอร์นอลด์
คัมเบอร์นอลด์ (; , ) เป็นเมืองใหม่ในสกอตแลนด์ ตั้งอยู่ในนอร์ทลานาร์กเชียร์ ก่อตั้งขึ้นในปี ค.ศ. 1956 เพื่อรองรับประชากรที่แออัดจากกลาสโกว์ เป็นเมืองที่มีประชากรมากเป็นอันดับ 8 ของสกอตแลนด์ และใหญ่ที่สุดของนอร์ทลานาร์กเชียร์ ชื่อของเมืองในภาษาแกลิกสกอตแลนด์ "comar nan allt" มีความหมายว่าที่พบกันของสายน้ำ เมืองได้รับรางวัลเมืองยอดเยี่ยมจากการมอบรางวัลคาร์บังเคิล 2 ครั้ง จากงานประกาศรางวัล Scottish Design Awards 2012
ราชีนีของห้องเรียน
หมู่เกาะนิโคบาร์
หมู่เกาะนิโคบาร์  ปรากฏในแผนที่โบราณสมัยกรุงศรีอยุธยาและต้นกรุงรัตนโกสินทร์ว่า นาควารีเกาะคนเปลือย เป็นหมู่เกาะทางตะวันออกของมหาสมุทรอินเดีย ตั้งอยู่ในเอเชียตะวันออกเฉียงใต้ ตั้งอยู่ทางตอนเหนือของเขตปกครองพิเศษอาเจะฮ์และเกาะสุมาตรา ราว 150 กม. มีทะเลอันดามันคั่นกลางกับประเทศไทย หมู่เกาะตั้งอยู่ทางตะวันออกเฉียงใต้ของอนุทวีปอินเดีย ราว 1,300 กม. โดยมีอ่าวเบงกอลคั่น หมู่เกาะเป็นส่วนหนึ่งของหมู่เกาะอันดามันและนิโคบาร์ ประเทศอินเดีย
อนึ่ง ชื่อ "นิโคบาร์" มาจากคำว่า "นาควาระ" อันมีความหมายว่า "ถิ่นนาค หรืองู หรือคนเปลือย"
ยูเนสโกประกาศให้หมู่เกาะอยู่ในโครงการมนุษย์และชีวมณฑลของยูเนสโก
แคว้นโนโวซีบีสค์
แคว้นโนโวซีบีสค์  เป็นแคว้นหนึ่งของสหพันธรัฐรัสเซีย ตั้งอยู่ทางตะวันตกเฉียงใต้ของไซบีเรีย มีเมืองโนโวซีบีสค์เป็นเมืองศูนย์กลางการปกครองและการค้า โนโวซีบีสค์มีประชากร 2,665,911 คน จากการสำรวจประชากรในปี ค.ศ. 2010
Novosibirsk Oblast
ลอร์ด (นักร้อง)
เอลลา มารียา ลานี เยลิช-โอคอนเนอร์  หรือรู้จักในชื่อ ลอร์ด  เกิดวันที่ 7 พฤศจิกายน ค.ศ. 1996 เป็นนักร้อง-นักแต่งเพลงชาวนิวซีแลนด์เชื้อสายโครเอเชีย เธอมีผลงานอีพีชุดแรกชื่อชุด "The Love Club" ออกวางขายเมื่อวันที่ 22 พฤศจิกายน ค.ศ. 2012 มีซิงเกิ้ลแรกคือ "Royals" ซึ่งเปิดตัวเข้าชาร์ตอันดับ 1 บนชาร์ต นิวซีแลนด์ท็อป 40 และยังสามารถขึ้นอันดับ 1 บนชาร์ตบิลบอร์ดฮอต 100 ได้ ทำให้เธอเป็นศิลปินเดี่ยวชาวนิวซีแลนด์คนแรกที่มีเพลงอันดับ 1 ในสหรัฐอเมริกา อัลบั้มเปิดตัวของเธอชื่อชุด "Pure Heroine" ออกวางขาย 27 กันยายน ค.ศ. 2013
ตามหาหัวใจเจ้าชายหลงยุค
ตามหาหัวใจเจ้าชายหลงยุค (ฮันกึล:옥탑방왕세자, อกทับบัง วังเซจา) เป็นละครโทรทัศน์แนวโรแมนติกคอมเมดี้ เป็นเรื่องราวของเจ้าชายจากราชวงศ์โชซอนที่ข้ามผ่านกาลเวลามาโผล่ที่ห้องดาดฟ้าของหญิงสาวคนหนึ่ง ทำให้เกิดเรื่องราววุ่นวายตามมามากมาย เขียนบทโดย อี ฮีมยอง กำกับโดยซิน ยุนซอบ ออกอากาศทางสถานีโทรทัศน์ SBS ต่อจากเรื่อง Take care of us, Captain ทุกวันพุธและพฤหัสบดี เวลา 21.55 น. ตั้งแต่วันพุธที่ 21 มีนาคม ถึงวันพฤหัสบดีที่ 24 พฤษภาคม พ.ศ. 2555 รวมความยาว 20 ตอน สำหรับในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันอาทิตย์ เวลา 10.00 น. เริ่มฉายวันอาทิตย์ที่ 6 ตุลาคม พ.ศ. 2556 ละครเรื่องนี้ได้รับความนิยมทั้งในเกาหลีและต่างประเทศตั้งแต่เริ่มออกอากาศในเกาหลีใต้ และมีเรตติ้งสูงสุดเมื่อเทียบกับช่องอื่นๆ ในช่วงคืนวันพุธ-พฤหัส นอกจากประเทศไทยแล้ว ละครเรื่องนี้ยังถูกซื้อลิขสิทธิ์จากหลายประเทศในเวลาอันรวดเร็ว ทั้งใน ญี่ปุ่น ไต้หวัน ฮ่องกง มาเลเซีย อินโดนีเซีย และฟิลิปปินส์
เมื่อประมาณสามร้อยปีก่อน ในสมัยราชวงศ์โชซอน องค์ชายรัชทายาทอีกักพบว่าองค์หญิงฮวายง หญิงสาวที่เขารักถูกลอบสังหาร และเขายังถูกตามฆ่าอีกด้วย แต่นอกจากเขาจะหนีรอดมาได้อย่างน่าประหลาดแล้ว เขายังเดินทางข้ามผ่านกาลเวลามายังกรุงโซลในปี 2012 พร้อมๆกับองครักษ์ทั้งสาม เขาได้รู้จักกับพัค ฮา หญิงสาวที่มีจิตใจงดงาม เธอให้ที่พักอาศัยแก่เขาบนห้องดาดฟ้าเพราะความสงสาร และแล้วเรื่องราววุ่นวายต่างๆ นาๆ ก็บังเกิดขึ้น เขาเริ่มค้นพบคนที่มีหน้าตาเหมือนกับคนในโลกอดีตที่เขาอาศัยอยู่ รวมถึงตัวของเขาเองด้วย
อี กัก สวมรอยเป็นยง แทยง ที่หายสาบสูญไป เพื่อสืบหาเบาะแสของเหตุการณ์ฆาตกรรมองค์หญิงฮวายง และการหายตัวไปของแทยงในเวลาเดียวกัน แต่กลับมีอุปสรรคและเรื่องไม่คาดฝันเกิดขึ้นมากมาย ส่วนพัค ฮาก็เริ่มจะสนิทคุ้นเคยกับเขามากขึ้นเรื่อยๆ ความใกล้ชิดทำให้เกิดความผูกพัน พร้อมๆ กันนั้น ความทรงจำในวัยเด็กที่ลบเลือนไปของหญิงสาวกลับคืนมาอีกครั้ง และความลับบางอย่างก็เปิดเผยตัวตนออกมา
ไทยไลอ้อนแอร์
ไทยไลอ้อนแอร์ เป็นสายการบินต้นทุนต่ำในประเทศไทย เกิดจากการร่วมทุนระหว่างสายการบินไลอ้อนแอร์ ประเทศอินโดนีเซีย และกลุ่มนักธุรกิจชาวไทย โดยเริ่มต้นเปิดให้บริการจากกรุงเทพ - ดอนเมือง มีสำนักงานหลักที่เขตดอนเมือง กรุงเทพ
สายการบินไทยไลอ้อนแอร์ มีเครื่องบินประจำการในฝูงบิน ดังนี้:
นี่คือรายชื่ออดีตอากาศยานที่เคยใช้งานจนถึงเดือนพฤษภาคม พ.ศ. 2564:
อูว์นาเน
อูว์นาเน  เป็นอัลบั้มเต็ม ชุดแรกของเกิร์ลกรุ๊ปวงเอพิงก์ ปล่อยออกเมื่อ 9 พฤษภาคม 2012 และเป็นอัลบั้มชุดสุดท้ายของยคูย็อง อดีตสมาชิกที่ลาออกไป ซึ่งความหมายของ Une Annee คือ หนึ่งปีในฝรั่งเศส
การปล่อยอัลบั้ม.
อัลบั้มได้รับการปล่อยตัวเมื่อ 9 พฤษภาคม 2012
ในการให้สัมภาษณ์กลุ่มของสมาชิทุกคน กล่าวว่าพวกเขาต้องการที่จะแสดงเสน่ห์ที่แตกต่างกันของพวกเขาและให้พวกเขาสามารถดึงดูดความสนใจของคนอื่น ๆ เช่นกัน
การวางจำหน่ายและโปรโมท.
กลุ่มเริ่มโปรโมชั่นเมื่อต้นเดือนกรกฎาคมโดยการทำให้ปรากฏรายสัปดาห์ข้อมูลเพิ่มเติมเกี่ยวกับโปรแกรมหลายเพลงและการแสดง "Bubibu" เดี่ยวดิจิตอลของพวกเขาที่สามจากอัลบั้ม
ทีเซอร์วิดีโอสำหรับชื่อเพลง Hush ได้รับการปล่อยตัวเมื่อ 7 พฤษภาคม 2012 ในขณะที่มิวสิกวิดีโอ premiered ที่ 8 พ. ค
สุริยยาตร์และมานัต
ประวัติและที่มาของตำราสุริยยาตร์และมานัต.
ตำราสุริยยาตร์และมานัต เป็นตำราสำหรับคำนวณตำแหน่งของดวงดาวซึ่งใช้ในวงการโหราศาสตร์ไทย มีข้อสันนิษฐานโดยอิงจากหลักฐานทางโบราณคดีว่า ตำราสุริยยาตร์และมานัตมีใช้ในวงการโหราศาสตร์ไทยมาตั้งแต่สมัยสุโขทัยแล้ว ในสมัยอยุธยาก็มีหลักฐานปรากฏถึงการมีอยู่ของตำราชุดนี้
ในปีพุทธศักราช 2228 (ค.ศ.1685) รัชสมัยสมเด็จพระนารายณ์มหาราชแห่งกรุงศรีอยุธยา ฝรั่งเศสส่งคณะทูตมาเจริญสัมพันธไมตรีกับอยุธยาเป็นครั้งแรกโดยมี เชอวาเลียร์ เดอ โชมองต์เป็นราชทูต นอกจากการเจริญสัมพันธไมตรีแล้ว คณะทูตยังมาทำการสำรวจจันทรุปราคาที่จะเกิดขึ้นในระยะนั้น โดยเตรียมกล้องดูดาวและอุปกรณ์มาพร้อมสรรพ เรื่องราวการสำรวจจันทรุปราคาและการถวายกล้องดูดาวให้สมเด็จพระนารายณ์มหาราชได้ทรงทอดพระเนตร ปรากฏในประวัติศาสตร์ของทั้งสองชาติ แต่มีเรื่องที่ทำให้คณะนักดาราศาสตร์ของฝรั่งเศสที่เดินทางมาต้องแปลกใจ โดยมีบันทึกในจดหมายเหตุของ บาดหลวง กีย์ ตาชารด์ ซึ่งเดินทางมาในคณะทูตด้วยว่า
“มีพราหมณ์ซึ่งเป็นโหรคนหนึ่งที่เมืองละโว้ ได้พยากรณ์อุปราคาครั้งนี้ไว้ผิดไปชั่วเสี้ยวนาฬิกาเท่านั้นเอง แต่ก็คำนวณเวลาที่คราสจับนั้นผิดไปอักโข โดยว่าการคลายนั้นจะปรากฏขึ้นที่เส้นขอบฟ้าภายหลังที่อาทิตย์อุทัยแล้ว ก่อนหน้านี้สองสามวัน เราได้ประชุมหารือกับท่านโหราจารย์ผู้นี้อยู่ แต่โดยที่เราฟังภาษาสยามไม่ออก เราจึงหมดปัญญาไม่สามารถทราบได้ว่าเขาใช้วิธีใดคำนวณอุปราคา”
หลังจากคณะทูตชุดแรกเดินทางมาเพียงสองปี ในปีพุทธศักราช 2230 (ค.ศ.1687) ฝรั่งเศสส่งคณะทูตมาเจริญสัมพันธไมตรีกับอยุธยาเป็นครั้งที่สองโดยมี โกลด เซเบเรต์ เดอ บุลเล เป็นราชทูตคนที่ หนึ่ง และซิมอง เดอ ลา ลูแบร์ เป็นราชทูตคนที่สอง เมื่อคณะทูตชุดนั้นเดินทางกลับในปีถัดไป ลา ลูแบร์ ได้นำตำราสุริยยาตร์กลับไปด้วยและได้มอบตำราสุริยยาตร์ให้แก่ จิโอวานนี โดมินิโก แคสสินี นักดาราศาสตร์ของฝรั่งเศส (เดิมเป็นชาวอิตาลี) เพื่อตรวจสอบ แคสสินีผู้นี้คือผู้คำนวณระยะห่างระหว่างโลกและดวงอาทิตย์ได้อย่างแม่นยำเป็นคนแรก
แคสสินีได้ตรวจสอบตำราสุริยยาตร์ที่ได้ไป รายละเอียดตัวเลขในตำรานั้นตรงกับตำราสุริยยาตร์ฉบับจุลศักราชตัดสรุปอัปที่ใช้กันอยู่จนถึงทุกวันนี้ทุกประการ แคสสินีได้สังเกตเห็นการแก้ไขตัวเลขมัธยมอาทิตย์ มัธยมจันทร์ในตำรา และได้สรุปไว้ดังนี้
“เพราะเหตุฉะนี้ข้าพเจ้าจึงได้ตัดสินว่า ที่เอา 40 ลิปดาออกเสียจากอาการโคจรของดวงจันทร์ และเอาอาการโคจรของดวงอาทิตย์ออกเสีย 3 ลิปดานั้น เป็นผลเนื่องจากความแตกต่างลางประการระหว่างเส้นเมริเดียนที่ได้ปรับเข้ากับหลักเกณฑ์เหล่านี้ไว้แต่ต้น กับเมริเดียนอีกเส้นหนึ่งที่ได้มีการตัดทอนต่อภายหลัง... และสมมุติว่าเขาได้ทอนปรับเข้ากับเส้นเมริเดียนของประเทศสยามแล้วไซร้ หลักเกณฑ์อันนี้ก็จะลงกันได้กับหลักเกณฑ์อันแรก อย่างใกล้เคียงกับเส้นเมริเดียนนรสิงห์ (Narsinga) นั่นแล”
ในสมัยรัตนโกสินทร์ ตำราสุริยยาตร์และมานัต ได้ถูกตีพิมพ์เป็นครั้งแรกในปีพุทธศักราช 2473 เรียบเรียงโดยหลวงวิศาลดรุณกร (อั้น สาริกบุตร) โดยอยู่ในชุดตำราโหราศาสตร์ไทย เล่มที่ 3 ในชื่อว่า "พระสุริยยาตร์และมานัต" ผู้เขียนได้อธิบายไว้ในคำนำของหนังสือว่า
"ตำราพระสุริยยาตร์และมานัตนี้ เป็นตำราที่เป็นหลักสำหรับคำนวณทำปฏิทินที่ใช้ในทางราชการ และปฏิทินโหราศาสตร์อยู่ทุกๆปี ข้าพเจ้าได้เริ่มเรียบเรียงให้เป็นตำราเรียน ตั้งแต่ พ.ศ. ๒๔๖๖ และค้างมาเป็นเวลาช้านาน จะได้ชี้แจงเหตุผลไว้ให้ทราบดังต่อไปนี้
แต่เดิมเมื่อข้าพเจ้าได้เรียนไปบ้างแล้ว รู้สึกว่ายังไม่ได้รับความเข้าใจในเหตุผลที่ครูให้ทำอย่างนั้นเลย เป็นแต่สักว่าทำไปได้ตามที่ครูสอนให้ เป็นการเบื่อและหนักใจมาก ข้าพเจ้าจึงได้ขอเรียนประวัติของโหราศาสตร์ ที่กล่าวด้วยเหตุผลตั้งเกณฑ์คำนวณขึ้นเป็นครั้งแรกแล้ว ได้มีการเปลี่ยนแปลงมาอย่างไรจนถึงสมัยปัจจุปบันนี้แก่พระเทวโลก
พระเทวโลกได้ชี้แจงว่า เกณฑ์การคำนวณโหราศาสตร์เท่าที่เล่าเรียนกันอยู่ในเวลานี้ เป็นแต่จำเกณฑ์ได้ก็ทำกันไปตามเกณฑ์ ส่วนเรื่องราวจะมีมาแต่เดิมเป็นอย่างไรนั้น เข้าใจว่าจะไม่ได้ตกเข้ามาในประเทศสยาม เพราะตำราโหราศาสตร์ไม่ได้เกิดขึ้นในประเทศสยามเป็นเดิมมา แต่ถ้าได้มีอยู่ก็คงจะได้ศูนย์เสียครั้งกรุงเก่าเสียแก่พะม่าแล้ว จึงไม่ได้มีใครพบเห็นที่ไหนเลย" (สะกดตามต้นฉบับเดิม)
ผลการคำนวณดาวอาทิตย์.
ในการคำนวณดาวอาทิตย์ตามตำราสุริยยาตร์และมานัตนั้น เมื่อสร้างแบบจำลองด้วยภาพวาดโดยอาศัยหลักการวาดวงรีของหลวงวิศาลดรุณกรหรือที่เรียกว่า"วงรีหลวงวิศาลฯ" จะเห็นภาพการโคจรเป็นรูปวงรีซึ่งเป็นหลักการที่ถูกต้องตามหลักดาราศาสตร์ แสดงให้เห็นถึงความเข้าใจในสาระสำคัญของวงโคจรดาว ซึ่งผู้สร้างตำราสุริยยาตร์ค้นพบก่อนที่วงการดาราศาสตร์ตะวันตกจะค้นพบ
ภาพแสดงผลการคำนวณสมผุสดาวอาทิตย์ตามตำราสุริยยาตร์และมานัต จากขั้นตอนการนำมัธยมอาทิตย์ลบอุจนีถึงได้ผลลัพธ์เป็นมหาสมผุสของดาวอาทิตย์ กรอบซ้ายมือแสดงเกณฑ์การคำนวณจากตำราสุริยยาตร์และมานัต กรอบกลางแสดงผลการคำนวณ และกรอบขวามือแสดงภาพวงโคจรของดาวอาทิตย์ที่คำนวณได้จากตำราสุริยยาตร์และมานัต โดยการวาดรูปแบบวงรีหลวงวิศาลฯ
ในกรอบขวามือนั้น ตัวเลขรอบวงกลมจักราศีนอกสุด (ลิปดา มัธยม - มนทสมผุส) คือค่าลิปดาของมัธยมอาทิตย์ในจุดเปลี่ยนราศี ในการคำนวณสมผุสอาทิตย์ตามตำราสุริยยาตร์และมานัต ผลลัพธ์การคำนวณจะคงที่ กล่าวคือเมื่อมัธยมอาทิตย์มีค่าใดค่าหนึ่ง ก็จะคำนวณผลลัพธ์สมผุสอาทิตย์ได้ค่าเท่ากันทุกครั้งเสมอ ดังตัวอย่างที่จุดราศี 11–0 หรือ มีน-เมษ ตัวเลข 21469 คือจำนวนลิปดาของมัธยมอาทิตย์ที่จะให้ผลลัพธ์เป็นสมผุสอาทิตย์ที่ 0 ลิปดา หรือจุดเริ่มต้นของราศีเมษนั่นเอง ตัวเลขที่จุดเริ่มต้นของราศีอื่นๆก็มีความหมายเช่นเดียวกัน
ช่องถัดมามีตัวเลขของราศีนับจากราศีเมษเป็นราศี 0 จนถึงราศีมีนเป็นราศี 11 และวงรีหลวงวิศาลฯแสดงรูปวงโคจรของดาวอาทิตย์ โดยมีตำแหน่งสมผุสดาวอาทิตย์เป็นรูปวงกลมซึ่งอยู่ระหว่างวงกลมของจักราศีและรูปวงโคจรของดาวอาทิตย์ วงในสุดแสดงวงกลมมัธยมอาทิตย์ โดยมีตำแหน่งอาทิตย์แสดงอยู่ด้วย
ตัวเลขสองจำนวนในเส้นวงโคจรของดาวอาทิตย์นั้น คือค่าของจำนวนลิปดาในแต่ละราศี โดยเริ่มวัดจากจุดอุจนี (Aphelion) ของดาวอาทิตย์เป็นราศี 0 ไปทีละ 30 องศา และค่าของจำนวนอันโตนาทีที่คำนวณมาจากค่าลิปดาในแต่ละราศี ตัวอย่างในช่องวงโคจรที่มีเลข 0 กำกับ มีค่าเท่ากับ 1869 และ 124.60 ตัวเลข 1869 นั้นคือจำนวนลิปดาในช่องราศี 0 นั้น และคำนวณหาอันโตนาทีจากสัดส่วนที่ว่า 1 วันมี 1440 นาที มี 21600 ลิปดา ได้ 124.60 นาที ในทุกช่องราศีของเส้นวงโคจรของดาวอาทิตย์มีความหมายเช่นนี้
จากภาพที่วาดขึ้นตามหลักการวงรีหลวงวิศาลฯ จะเห็นว่าวงโคจรของดาวอาทิตย์เมื่อมองจากโลกนั้นเป็นรูปวงรี (Ellipse) ซึ่งหากมองในทางกลับกัน นี่คือวงโคจรของโลกรอบดวงอาทิตย์ ซึ่งโคจรเป็นวงรีและมีดวงอาทิตย์เป็นจุดโฟกัสจุดหนึ่ง ตามกฎแห่งวงรีของ โยฮันเนส เคปเลอร์
ผลการคำนวณดาวเคราะห์.